12/03/2018 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Servizos Sociais
Bases reguladoras da convocatoria de subvencións a entidades sen fins de lucro para o investimento de servizos sociais da Deputación Provincial da Coruña, ano 2018

Na sesión celebrada o día 2 de marzo de 2017, a Xunta de Goberno acordou aprobar as bases reguladoras de subvencións a entidades sen fins de lucro para o investimento de servizos sociais da Deputación Provincial da Coruña, ano 2018, que se transcriben de seguido. CONVOCATORIA DO PROGRAMA DE SUBVENCIÓNS A ENTIDADES SEN FINS DE LUCRO PARA O INVESTIMENTO DE SERVIZOS SOCIAIS NO ANO 2018 BASES ESPECÍFICAS DA CONVOCATORIA Estas bases son complementarias das Bases reguladoras xerais publicadas no BOP n.º 204 de 26 de outubro de 2017, e seguen a súa numeración. Datos da convocatoria Base 2.–Réxime xurídico. Réxime xurídico específico da convocatoria  Lei 13/2008, do 3 de decembro, de servizos sociais de Galicia.  Lei 3/2011, do 30 de xuño, de apoio á familia e á convivencia de Galicia.  Decreto 99/2012, do 16 de marzo, polo que se regulan os servizos sociais comunitarios e o seu financiamento.  Lei 10/2013, do 27 de novembro, de inclusión social de Galicia.  Decreto 148/2014, do 6 de novembro, polo que se modifica o Decreto 99/2012, do 16 de marzo, polo que se regulan os servizos sociais comunitarios e o seu financiamento.  Ordenanza de uso da lingua galega na Deputación da Coruña, BOP 186 de 29 de setembro de 2017 Base 3.–Obxecto.3.1. Servizos, programas e actividades subvencionables. As entidades poderán solicitar axuda para un só código dos sinalados nesta base. A Sección de Servizos Sociais poderá remitir as peticións ao código correspondente dentro da mesma convocatoria cando se estime que a solicitude está mal presentada. As entidades poderán solicitar axuda para investimento (adquisición, construción, reforma, ampliación e mellora de inmobles, equipamentos e moblaxe). A denominación do obxecto da subvención recollido na solicitude deberá reflectir correctamente o seu contido. De non ser así, poderase modificar de oficio pola Sección de Servizos Sociais. A denominación modificada será a que figure nas resolucións de concesión. SERVIZOS SOCIAIS NA ÁREA DE FAMILIA, INFANCIA E MOCIDADE Códigos: EF-1 Centros de menores EF-2 Centros de atención á infancia EF-3 Ludotecas EF-4 Puntos de encontro EF-5 Programas de atención psicosocial e intervención socioeducativa dirixidos a menores en situación de risco ou conflito social. Todos estes centros deberán cumprir cos requisitos de persoal, infraestruturas, horarios, etc. determinados no Decreto 329/2005, do 28 de xullo, polo que se regulan os centros de menores e os centros de atención á infancia, Decreto 96/2014 do 3 de xullo, polo que se regulan os puntos de encontro familiar en Galicia e Decreto 354/2003, do 16 de setembro, polo que se regulan as ludotecas como centros de servizos sociais e se establecen os seus requisitos. SERVIZOS SOCIAIS NA ÁREA DE PERSOAS MAIORES Códigos: EP-1 Residencias EP-2 Fogares residenciais EP-3 Centros de atención diúrna e/ou nocturna EP-4 Centros mixtos EP-5 Vivendas comunitarias EP-6 Apartamentos tutelados SERVIZOS SOCIAIS NA ÁREA DE DIVERSIDADE FUNCIONAL Códigos: ED-1 Eliminación de barreiras ED-2 Centros de atención a persoas con minusvalías. ED-3 Tratamentos de rehabilitación ED-4 Respiro familiar ED-5 Centros especiais de emprego (sen ánimo de lucro). ED-6 Programas de inserción laboral que inclúan itinerarios personalizados, accións de formación específica, atención e seguimento individualizado. Estes programas deberán comprender: – Análise de necesidades previa ao deseño do itinerario de inserción laboral. – Accións formativas adaptadas ás necesidades das persoas usuarias. – Accións de acompañamento á busca de emprego (por conta propia ou allea). – Accións de seguimento. ED-7 Programas de acción tutelar SERVIZOS SOCIAIS ÁREA DE DROGODEPENDENCIAS E OUTROS TRASTORNOS ADITIVOS Códigos: EOT-1 Programas de tratamento terapéutico, rehabilitación e inserción social. EOT-2 Unidades de día EOT-3 Comunidades terapéuticas EOT-4 Vivendas de apoio EOT-5 Programas de apoio ás familias e para prevención no colectivo de menores e mocidade que se desenvolvan en colaboración cos centros de atención a persoas con drogodependencias. Os programas EOT-1, EOT-2, EOT-3, EOT-4, EOT-5, deberán estar incluídos na rede asistencial do Plan de Galicia sobre drogas. EOT-6 Programas de inserción laboral que inclúan itinerarios personalizados, accións de formación específica, atención e seguimento individualizado. Estes programas deberán comprender: – Análise de necesidades previa ao deseño do itinerario de inserción laboral. – Accións formativas adaptadas ás necesidades das persoas usuarias. – Accións de acompañamento á busca de emprego (por conta propia ou allea). – Accións de seguimento. SERVIZOS SOCIAIS NA ÁREA DE MINORÍAS ÉTNICAS E INMIGRACIÓN Códigos: EOM-1 Programas de formación para o emprego. EOM-2 Programas de inserción laboral que inclúan itinerarios personalizados, accións de formación específica, atención e seguimento individualizado. Estes programas deberán comprender: – Análise de necesidades previa ao deseño do itinerario de inserción laboral. – Accións formativas adaptadas ás necesidades das persoas usuarias. – Accións de acompañamento á busca de emprego (por conta propia ou allea). – Accións de seguimento. EOM-3 Programas de apoio á integración social. SERVIZOS SOCIAIS NA ÁREA DE PERSOAS EN RISCO OU SITUACIÓN DE EXCLUSIÓN OU ESPECIAIS DIFICULTADES DE INSERCIÓN SOCIAL, LABORAL, ETC (PERSOAS SEN TEITO, EXRECLUSAS E OUTRAS) Códigos: EOR-1 Albergues. EOR-2 Centros de acollida e inclusión. EOR-3 Comedores sociais. EOR-4 Centros de atención social continuada. EOR-5 Centros de día de inclusión social. EOR-6 Programas de inserción laboral que inclúan itinerarios personalizados, accións de formación específica, atención e seguimento individualizado. Estes programas deberán comprender: – Análise de necesidades previa ao deseño do itinerario de inserción laboral. – Accións formativas adaptadas ás necesidades das persoas usuarias. – Accións de acompañamento á busca de emprego (por conta propia ou allea). – Accións de seguimento.3.2. Observacións comúns. No caso de que se estime que a petición encaixa noutra convocatoria da Sección de Servizos Sociais (FOAXE, FOCVAA, FOIO0A) poderase realizar de oficio o dito cambio, despois do consentimento da entidade interesada. Co obxecto de axudar á difusión das actividades que se realizan na provincia, as entidades comunicarán á Sección de Servizos Sociais a realización daquelas actividades abertas ao público en xeral para ás que solicia a subvención previamente ao seu inicio a través do enderezo electrónico servizos. sociais. difusion@dacoruna. gal Nos programas orientados á inserción social e/ou laboral, as persoas destinatarias destas accións deberán reunir polo menos unha ou máis das condicións recollidas no artigo 3 da Lei 10/2013, do 27 de novembro, de inclusión social de Galicia.3.3. Gastos subvencionables. Base 4.–Exclusións. Ademais das exclusións que figuran nas bases reguladoras das convocatorias, publicadas no BOP n.º 204, do 26/10/2017, exclúense os seguintes gastos:  Exclúense dos gastos subvencionables obxecto das solicitudes os investimentos dirixidos a actividades culturais, deportivas e de lecer e tempo libre que non se correspondan cos obxectivos da convocatoria.  Exclúense aquelas solicitudes que non estean destinadas a obras ou equipamentos que sexan susceptibles de uso.  Non se financiarán gastos realizados con anterioridade a 2018. Base 5.–Entidades solicitantes. Solicitar axuda nesta convocatoria é compatible con presentar unha solicitude na convocatoria de mantemento de servizos sociais (FOAXE) sempre que axusten as dúas peticións aos límites de contía indicados. Base 6.–Requisitos e obrigas das entidades solicitantes. Ademais dos requisitos expresados no punto 6 das bases reguladoras, as entidades de iniciativa social poderán optar ao financiamento para os servizos, programas e actividades que se relacionan nesta convocatoria, sempre que cumpran os seguintes requisitos: a) Carecer de fins de lucro (poderán participar na convocatoria as cooperativas sen ánimo de lucro e os centros especiais de emprego sen ánimo de lucro). b) Requisitos de rexistro:  Estar rexistradas, como entidade de iniciativa social sen ánimo de lucro no Rexistro único de entidades prestadoras de servizos sociais da Xunta de Galicia (Decreto 254/11, do 23 de decembro, DOG do 20 de xaneiro de 2012).  No caso dos centros especiais de emprego sen ánimo de lucro deberán acreditar que están rexistrados no Rexistro de Centros Especiais de Emprego da Xunta de Galicia.  No caso das cooperativas sen ánimo de lucro deberán estar rexistradas no Rexistro de Cooperativas da Consellería de Economía, Emprego e Industria da Xunta de Galicia, como cooperativas sen ánimo de lucro. As entidades que non estean rexistradas nos termos anteriores, deberán solicitar o rexistro previamente á presentación da solicitude da subvención. No momento de achegar a xustificación deberán acompañar a acreditación do rexistro efectivo. c) No caso dos programas, centros de atención á infancia e a menores en situación de conflito ou desamparo e os servizos complementarios, regulados polo Decreto 329/2005, do 28 de xullo, polo que se regulan os centros de menores e os centros de atención á infancia, ludotecas, puntos de encontro familiar, centros de atención a persoas maiores, con discapacidade e dependencia, centros residencias para mulleres vítimas de malos tratos, centros de inclusión e emerxencia social e programa de axuda no fogar, tal e como contempla na disposición transitoria primeira do Decreto 254/2011, do 23 de decembro, polo que se regula o réxime de rexistro, autorización, acreditación e a inspección dos servizos sociais en Galicia, deberán contar coa correspondente autorización da Xunta de Galicia ou tela solicitada con anterioridade á finalización do prazo de presentación de solicitudes. No caso de subcontratación do programa ou servizo, a entidade que implemente o programa ou servizo deberá contar así mesmo coa dita autorización. Base 7.–Solicitude.7.1. Prazo e presentación de solicitudes específicas da convocatoria. O prazo de presentación de solicitudes determinarase no anuncio de publicación do extracto da convocatoria do presente programa no BOP, a través da Base Nacional de Subvencións.7.2. Documentación. Ademais da documentación relacionada nas bases reguladoras, as entidades solicitantes teñen que achegar, de xeito telemático: a) Declaración da inscrición da entidade, ou da solicitude de inscrición, no Rexistro Único de Entidades Prestadoras de Servizos Sociais da Xunta de Galicia ou, no caso dos centros especiais de emprego, no Rexistro de Centros Especiais de Emprego da Xunta de Galicia ou, no caso das cooperativas sen ánimo de lucro, no Rexistro de cooperativas da Consellería de Economía, Emprego e Industria da Xunta de Galicia, como cooperativas sen ánimo de lucro, sempre con anterioridade á finalización do prazo de presentación de solicitudes. b) No caso dos programas especificados na base 6. c. declaración de que a entidade conta, ou ten solicitado con anterioridade ao prazo de presentación de solicitudes, coa autorización da Xunta de Galicia do centro, servizo e/ou programa obxecto da solicitude ou, de ser necesario, declaración da autorización para a construción/creación e/ou modificación substancial de centros de servizos sociais. c) Declaración de que a entidade aprobou as liquidacións ou contas do último exercicio vencido legalmente esixibles. d) Declaración de que o/a representante da entidade ou a entidade non foron sancionados ou condenados por resolución administrativa ou sentenza firme pola comisión de condutas discriminatorias nos termos dispostos na Lei orgánica 3/2007, do 22 de marzo, para igualdade efectiva entre mulleres e homes, na Lei orgánica 1/2004, do 28 de decembro, de medidas de protección integral contra a violencia de xénero, así como no decreto lexislativo 2/2015, do 12 de febreiro, polo que se aprobou o texto refundido das disposicións legais da Comunidade Autónoma de Galicia. e) Declaración, no seu caso, de que a entidade solicitante ten cedido un local para o desenvolvemento dos seus servizos por parte da Deputación Provincial da Coruña. f) Proxecto descritivo xeral da actividade que se ha cubrir segundo o modelo fornecido pola Deputación. No caso de que non se cubran todos os apartado deste documento non se valorarán conforme ós criterios de valoración recollidos na Base 8.1. No caso de que a entidade solicitante presente unha solicitude dentro da convocatoria FOAXE e outra dentro da convocatoria FOIE para o mesmo programa, deberá presentar o mesmo proxecto descritivo en ámbolos dous expedientes, utilizando para elo o modelo da convocatoria FOAXE. g) Orzamento estimado dos gastos por conceptos. Se abarca dúas ou más anualidades ou se divide en fases, deberá identificarse o orzamento e as fontes de financiamento de cada unha delas. h) Declaración doutros ingresos previstos para a mesma actividade. i) Declaración de que as obras ou equipamentos obxecto da solicitude da subvención non son os mesmos que os subvencionados por esta Deputación en convocatorias anteriores. j) Se é o caso, solicitude de autorización para concertar a execución total ou parcial das actividades con persoas xurídicas vinculadas. Deberán indicar a epígrafe na que está inscrita no IAE a dita persoa vinculada e, no caso de persoas xurídicas, achegar a documentación de constitución da entidade para comprobar o seu obxecto social. k) Declaración, se é o caso, de non contar con medios materiais ou humanos, o que motiva a necesidade da contratación superando o 50% do importe do gasto. l) Certificación da relación das persoas que desempeñan os cargos dos órganos da entidade e, no caso de asociacións, do número de socios da entidade. m) Compromiso de que na execución da súa actividade non utilizarán unha linguaxe sexista e non empregarán a imaxe da muller como reclamo ou con connotacións de tipo sexual ou denigrantes segundo o disposto no Decreto lexislativo 2/2015, do 12 de febreiro. n) Compromiso de que a comunicación e a produción escrita e oral (cartelaría, publicidade oral e escrita, redes sociais, etc.) a que dea lugar toda a actividade subvencionada pola Deputación da Coruña deberá estar en lingua galega (segundo o disposto na Ordenanza de uso da lingua galega na Deputación da Coruña, BOP 186 de 29 de setembro de 2017). o) Compromiso, cando corresponda, de inscribir o ben, no rexistro público correspondente, con indicación da subvención obtida e do período de adscrición ós fins previstos por un prazo mínimo de cinco anos. p) Compromiso de manter a adscrición dos bens ós fins e intereses que motivaron a concesión da subvención por un prazo mínimo de dous anos para bens mobles e de cinco anos para bens inmobles. q) Compromiso da posta en marcha do servizo e/ou prestación ao que vai destinado o investimento unha vez rematado este e obtidas, de ser necesario, as correspondentes licenzas e/ou permisos. Documentación específica para a realización de obras: a) Resumo do presuposto de execución por capítulos ou unha memoria valorada. Unha vez concedida a axuda, de ser legalmente necesario, requirirase para a xustificación a achega do proxecto técnico. No caso de que os proxectos de obras estean divididos en fases, deben achegar a súa programación total, coa indicación de número de fases, importe e calendario de realización, así coma que contan con financiamento para a realización da totalidade das fases. As sucesivas propostas que se formulen, deberán numerarse por fases coa indicación das xa executadas. Deberá acreditarse tamén que cada unha das fases subvencionadas son susceptibles de utilización independente. b) De ser necesario, declaración de que a entidade conta coas licenzas e autorizacións preceptivas para os efectos do cumprimento da legalidade urbanística e do respecto e protección do patrimonio histórico artístico e do medio ambiente ou, no seu caso, o compromiso da entidade de solicitar ditas licenzas e autorizacións, que poderán ser requiridas na xustificación da subvención. c) Declaración da propiedade ou dereito real que se posúa sobre o ben inmoble (propiedade, arrendamento con especificación do prazo de vixencia, cesión etc.). Poderase requirir a entidade para que achegue os datos, documentos complementarios e aclaracións que resulten necesarios para a tramitación e resolución do procedemento. Este requirimento farase segundo o establecido na base 6.4 das bases reguladoras xerais. Base 8.–Resolución.8.1. Valoración das solicitudes. A selección das peticións e a contía das subvencións determinaranse unha vez consideradas as actividades que se van realizar, ponderando as seguintes circunstancias: A aquelas entidades solicitantes que teñan cedido un local para o desenvolvemento dos seus servizos por parte da Deputación Provincial da Coruña se lles descontarán 3 puntos da puntuación obtida. O prazo máximo para resolver e notificar a resolución pola que se conceda ou denegue a subvención non excederá de 6 meses (arts, 25 e 26 da LXS e arts.62 e 63 do RXS). 8.4. Cambios de obxecto. No que se refire aos cambios de concepto, que non se consideran cambios de obxecto, soamente poderán solicitarse no prazo de 10 días hábiles despois da notificación da resolución de concesión provisional. En canto ao cambio de lugar no que se realizará o investimento poderá solicitarse, no caso de obras antes do seu inicio, e no caso de bens de equipo antes da súa instalación ou traslado. Todos estes cambios deberán de ser aprobados pola Deputación despois do informe do persoal técnico. Base 9.–Xustificación e pagamentos.9.1. Prazo de xustificación. O prazo para a xustificación das subvencións será o establecido con carácter xeral nas bases reguladoras.9.3. Documentación xustificativa. Ademais da documentación relacionada nas bases reguladoras xerais, para o cobramento da subvención as entidades deberán presentar unha conta xustificativa simplificada que comprenda a seguinte documentación: a) As entidades deberán acreditar o rexistro efectivo correspondente, ao que se refire a base 6. b, no momento de presentar a xustificación, no caso de non telo acreditado con anterioridade. b) No caso dos programas especificados na base 6. c, declaración de que a entidade conta coa autorización da Xunta de Galicia para o centro, servizo e/ou programa obxecto da solicitude. c) Memoria xustificativa segundo o modelo fornecido pola deputación. A memoria deberá reflectir expresamente os seguintes termos: obtención de licenzas preceptivas e cumprimento de normas contractuais e acreditarse a recepción da obra ou o equipamento. d) Factura dixital ou escaneada. e) De ser necesario, acreditación da obtención das correspondentes licenzas e/ou permisos para a posta en marcha do centro ou servizo obxecto da subvención. f) Declaración de que na execución da súa actividade non se utilizou a linguaxe sexista e de que non se empregou a imaxe da muller como reclamo ou connotacións de tipo sexual ou denigrante segundo o disposto no decreto lexislativo 2/2015, do 12 de febreiro. g) No caso de que algunha das actividades executadas pola entidade implicara o contacto habitual con menores, certificación de que se comprobou que o persoal ao seu cargo non foi condenado por sentenza firme por ningún delito contra a liberdade e indemnidade sexual, que inclúe a agresión e abuso sexual, acoso sexual, exhibicionismo e provocación sexual, prostitución e explotación sexual e corrupción de menores, así como por trata de seres humanos. (De acordo coa Lei orgánica 1/1996, de protección xurídica do menor, de modificación do Código civil e da Lei de axuizamento civil.) Subvencións de 3.000 € ou máis: Ademais dos documentos sinalados con anterioridade, deberán achegar o seguinte: 1. Adquisición de bens de equipo.  Acta de recepción escaneada, ou do albará de entrega e fotografía.  Declaración do acordo de aprobación da factura polo órgano competente da entidade beneficiaria.  Se o importe do equipo supera os 18.000,00 € (IVE excluído) deberá achegarse telematicamente unha valoración pericial do ben adquirido subscrito por técnico colexiado independente.2. Adquisición de bens inmobles.  Escritura pública escaneada se a adquisición é superior a 18.000 € (IVE excluído).  Declaración de inscrición no Rexistro da Propiedade do financiamento obtido e da adscrición do ben á finalidade para a cal a subvención foi concedida cun prazo que non poderá ser inferior a cinco anos.  Se o importe do ben supera os 18.000,00 € (IVE excluído) deberá achegarse telematicamente unha valoración pericial do ben adquirido subscrito por técnico colexiado independente.3. Execución de obras:  Proxecto técnico no caso de non telo achegado na solicitude.  Certificación escaneada de obra subscrita por técnico colexiado competente.  Relación valorada dixital.  No caso de que as ditas obras non precisen conforme á legalidade un proxecto técnico, as entidades deberán achegar na fase de xustificación un informe asinado por un técnico competente indicando esta circunstancia no lugar dos documentos anteditos.  Acta de recepción escaneada, e fotografía.  Declaración do acordo de aprobación da factura polo órgano competente da entidade beneficiaria. Base 11.–Transversalidade de xénero. A transversalidade de xénero supón a aplicación do principio de igualdade de oportunidades entre mulleres e homes, de tal modo que se garanta o acceso das persoas en igualdade de condicións, se planifiquen as actuacións tendo en conta as desigualdades existentes e se identifiquen e avalíen os resultados producidos para o avance na igualdade real. Terase en conta para a valoración xeral dos proxectos a inclusión do principio de transversalidade de xénero coa finalidade de fomentar a igualdade de oportunidades entre mulleres e homes. A inclusión do principio de transversalidade poderá realizarse en cada unha das fases do proxecto. Poderá incluírse a través de: utilización dunha linguaxe non sexista así como no material editado e/ou empregado para a realización da actividade, incluíndo algunha actividade específica de igualdade (formativa, de sensibilización, etc.) dentro do programa solicitado, a través da definición de obxectivos xerais ou específicos en relación coa igualdade de oportunidades entre homes e mulleres, a través da formulación de indicadores avaliativos en relación co fomento da igualdade de xénero, mediante a obtención de datos desagregados por sexo, etc. A descrición da inclusión do principio de transversalidade de xénero no programa solicitado realizarase a través do impreso correspondente. A Coruña, 6 de marzo de 2018. O PRESIDENTE A SECRETARIA ACCTAL. Valentín González Formoso M.ª Amparo C. Taboada Gil